ועדת הכלכלה, כנסת 24, פרוטוקול מספר 212, 2022-03-08 00:00

בועז טופורובסקי: שלום לכולם, אני פותח את ישיבת ועדת הכלכלה בנושא הצעת תקנות התעבורה (תיקון מס') אין כרגע מספר, תיקון שיקבל מספר סידורי כלשהו, התשפ"ב-2022, בדבר אכיפת האיסור על רכב הנושא תו נכה להחנות במקום חנייה לנכה המסומן כחניה של רכב מסוים שמספרו סומן בתמרור.

בועז טופורובסקי: ובפשטות, שיש שעות חניה על אזור חניה של רכב נכה, ומישהו חונה שם בשעות החניה שאסור לו לחנות גם.

בועז טופורובסקי: נעסוק בתיקון התקנות שיאפשר טיפול גם בנושא של חניה של רכב נכה באזור של שעות ספציפיות לרכב ספציפי.

בועז טופורובסקי: בבקשה שירה יהלומי, מהלשכה המשפטית של משרד התחבורה, רשות הדיבור שלך.

שירה יהלומי: שלום ונעים מאוד, התיקון הוא בעצם השלמה לתיקון של חוק חניה לנכים שנעשה בשנת 2017 שבה התווסף האיסור של חניה לנכים במקום חניה של נכה ייעודי.

שירה יהלומי: כדי שניתן יהיה לאכוף את העבירה הזאת, נדרשת ההשלמה.

שירה יהלומי: הנוסח עבר קצת גלגולים.

שירה יהלומי: הנוסח הראשוני היה להוסיף פסקת משנה 16(א) בתקנה 72(א) לתקנות התעבורה.

שירה יהלומי: אני מקריאה את הנוסח הראשוני: בהמשך לשיחות שהיו לנו עם היועצת המשפטית של הוועדה וגם מול אגף התנועה במשטרה, אנחנו תיקנו את הנוסח, והחלטנו להכניס את זה לתוך פסקה (16), כלומר, לא להוסיף פסקת משנה חדשה, אלא להמשיך את (16).

שירה יהלומי: והנוסח שקיבל את ההסכמה הוא כזה, אני מקריאה – הנוסח של פסקת משנה (16) יהיה:

בועז טופורובסקי: היועצת המשפטית, פשוט זה לא חולק לנו, הנוסח שהגעתם אליו להסכמה.

בועז טופורובסקי: בואי תסבירי אותו בבקשה.

אביגל כספי: אסביר כמה דברים.

אביגל כספי: בעצם, כמו שעורכת דין שירה יהלומי ממשרד התחבורה הסבירה, במקור הכוונה הייתה להוסיף פסקה נפרדת.

אביגל כספי: מכל מיני סיבות, גם בין השאר, צריך להבין שפסקה (16) בתקנות קבועה לה עבירת קנס.

אביגל כספי: כלומר, כדי שעבירת תעבורה יהיה אפשר להטיל בגינה קנס, צריך שיהיה קבועה גם עבירת קנס - - - עבירות תעבורה.

אביגל כספי: פסקה (16) היא עבירת קנס של 1,000 שקל.

אביגל כספי: ברגע שנכנסים לפסקה (16) ולא קובעים את זה כ-(16) (א), אז בעצם אותו בן אדם שיחנה במקום חניה של נכה, כלומר, יעבור על האיסור החדש, יהיה אפשר להטיל עליו קנס של 1,000 שקלים.

אביגל כספי: זה דבר ראשון.

אביגל כספי: ברגע שאנחנו נכנסים לפסקה (16), פסקה (16) מנוסחת באופן קצת בעייתי, במובן זה שכתוב בה שאסור לעמוד במקום חניה של נכה, לא כתוב שנכה כן יכול לעמוד במקום חניה של נכה.

אביגל כספי: אז אם אנחנו נכנסים לפסקה, כדאי לתקן כמה דברים.

אביגל כספי: אין שם התייחסות לעניין של ימים ושעות, גם היום יש מקרים שיש שלט של נכה, אבל הוא כן מתוחם בימים ובשעות, אז צריך להבהיר שהאיסור הוא כל עוד זה אותם ימים ושעות שמצוינים בתמרור.

אביגל כספי: והדבר השלישי זה גם העניין של וזה קצת יותר מורכב, שפסקה (16) הייתה מנוסחת ככה שרק יכול לעמוד שם מי שיש לו תו נכה מהסוג של התמרור.

אביגל כספי: והתמרור עצמו אומר ששני סוגי התווים מותר להם לעמוד במקום החניה לנכה.

אביגל כספי: אז נוצרה איזו סתירה, וכדי להבהיר שבעצם שני סוגי התווים יכולים לעמוד במקום של נכה, אז ביקשנו לערוך את שלושת התיקונים האלה בפסקה (16) והתוצאה היא שאנחנו קובעים את האיסור החדש, יהיה עליו קנס, ומוסיפים בעצם לעניין מקום חניה לנכה רגיל את העניין של ימים ושעות.

בועז טופורובסקי: הנוסח הזה מקובל עליך, עורכת הדין כספי?

אביגל כספי: כן.

בועז טופורובסקי: חברת הכנסת שירלי פינטו, בבקשה.

שירלי פינטו קדוש: (אומרת דברים בשפת הסימנים, להלן תרגומם: קודם כל אני מברכת על התכנסות הוועדה בנושא הזה, בעקבות שאילתה שהגשתי לפני כמה חודשים לשר לביטחון פנים, קיבלתי פניה ללשכה שלי, של אזרח עם מוגבלות שבעצם אותה חניה שלו ששמורה למספר שלו, נתפסה על ידי נכה אחר, ונאספו עוד ועוד ועוד תלונות ובדקתי את הנושא, ובאמת לא הייתה שום אכיפה בנושא.

שירלי פינטו קדוש: נכה שיש לו חניה שמורה והיא נתפסת על ידי נכה אחר, מקבל במקרה הטוב אולי 250 שקל קנס, ולרוב גם לא אוכפים.

שירלי פינטו קדוש: הגשתי שאילתה לשר לביטחון פנים בנושא, הוא ענה לי לשאילתה שבאמת הנושא הזה לא מוסדר על פי חוק, ואין שום תקנה שמעגנת את זה.

שירלי פינטו קדוש: אני שמחה על התקנות שהובאו פה לוועדה שבעקבות השאילתה הזאת באמת אנחנו יוצרים את התיקון ומאפשרים לאנשים לשמור את החניה שלהם, כי בסופו של דבר, יש סיבה שזה נועד להיות שמור לאותו אדם עם מוגבלות שזה יהיה קרוב לו לבית.

שירלי פינטו קדוש: זה לא סתם.

שירלי פינטו קדוש: ואם נכה אחר תופס לו, אז מה עשינו?

שירלי פינטו קדוש: אנחנו צריכים למצוא לזה פתרון.

שירלי פינטו קדוש: אני רוצה להגיד תודה למשרד התחבורה ולשרת התחבורה, מרב מיכאלי, על ההתגייסות בכתיבת התקנות האלה.

שירלי פינטו קדוש: אני מברכת על התקנות, תודה.

שירלי פינטו קדוש: )

בועז טופורובסקי: תודה רבה חברת הכנסת פינטו.

בועז טופורובסקי: כל הכבוד על תשומת הלב והפעילות בנושא.

בועז טופורובסקי: אבי סלומה, בבקשה.

אבי סלומה: תודה רבה, אני אבי סלומה, אני יושב-ראש ארגון נכי שיתוק מוחין.

אבי סלומה: יש בארץ כ-40,000 נכי שיתוק מוחין.

אבי סלומה: חלקם מוצאים, חלקם נוהגים.

אבי סלומה: אני מוצא אל ביתי כנכה פולו.

אבי סלומה: אין לי חניה ליד בית, חניה משותפת לרכב אחד.

אבי סלומה: יש כאן בעיה, הבעיה שיש אינפלציה באישורים של תווי חניה.

אבי סלומה: לכולם.

אבי סלומה: כל ילד, כל ציפור קטנה, תקצצי לה קצת את הכנף, היא זכאית לתו נכה.

אבי סלומה: אין הפרדה, זאת אומרת, כל הנכים ללא יוצא מן הכלל מותר להם לחנות.

אבי סלומה: אם הם רתוקים, אם לא רתוקים, איפה שהם חונים – זהו זה.

אבי סלומה: אין אכיפה, ואין הפרדה בין נכה מרותק יש לו עמוד, יש לו מקום, ובין נכה שאינו מרותק ומסוגל ללכת, הוא עומד שמה ואני לא יכול להזיז אותו – הוא נכה.

אבי סלומה: למרות שהוא פלש, חנה, תפס את מקומי, את המקום שלי.

אבי סלומה: - - - ואני נכים רתוקים, איך יתכן?

אבי סלומה: אני מרים טלפון למשטרה, מרים טלפון לפקחים – הם לא באים.

אבי סלומה: הם אומרים: אין לנו כוח אדם.

אבי סלומה: לא ביום, לא בלילה, לך תחפש אתה מקום חניה אחר.

בועז טופורובסקי: זה חמור מאוד.

אבי סלומה: אני אמרתי – אדוני הפקח?

אבי סלומה: והוא אומר: אני מתקשר לאיש שחנה פה.

אבי סלומה: הוא מתקשר והוא עונה: אני לא יכול, אני נמצא רחוק.

אבי סלומה: אז למה חנית פה?

אבי סלומה: למה חנית אצלי?

אבי סלומה: ככה אני אוהב.

אבי סלומה: אין אכיפה.

אבי סלומה: - - - בחייך, אסור לך לחנות במקום שלי.

אבי סלומה: זה כמו בטאבו.

אבי סלומה: אין אכיפה.

אבי סלומה: תודה רבה.

בועז טופורובסקי: תודה לך אבי.

בועז טופורובסקי: עכשיו תיקון התקנה הזאת אמור לפתור את המצב החוקי.

בועז טופורובסקי: המשטרה, מי מכם יכול להרגיע את אבי שתהיה אכיפה?

סימונה זילבר: עורכת הדין סימונה זילבר מהייעוץ המשפטי של אגף התנועה.

סימונה זילבר: עוד בשנת 2018 כשהיה התיקון של חוק חניה לנכים, הצפנו את הצורך בתיקון נוסף של תקנה 72 לתקנות התעבורה, התיקון שמונח בפניכם היום, על מנת שנוכל לאכוף.

סימונה זילבר: מה קרה מ-2018, אתם יודעים.

סימונה זילבר: אנחנו חזרנו מדי פעם על הצורך, ואנחנו מברכים כמובן על זה שהנושא הוצף כעת באמצעות השאילתה של חברת הכנסת פינטו, ואנחנו מחכים לכניסה לתוקף של התקנות האלה, כדי שנוכל לאכוף.

בועז טופורובסקי: אוקיי, זה חשוב.

בועז טופורובסקי: תשימו לב.

בועז טופורובסקי: משרד התחבורה, גם אבי דיבר על האינפלציה בכמות תווי הנכה – 250 אלף תווים, אם אני זוכר נכון.

בועז טופורובסקי: אשמח התייחסות לזה.

שירה יהלומי: אני הבנתי גם לעניין ההפרדה בין תג נכה, בין סוגי תגי הנכים, שזה עניין שבטיפול.

שירה יהלומי: הוא ידוע אם אני לא טועה כבר משנת 2011 ויש הרבה דיונים וקביעת מדיניות בעניין.

שירה יהלומי: זה עניין שצריך להציף אותו ולקבוע מדיניות, שוב, מ-2011, הפירוש של תמרור 437 השתנה בעקבות פנייה של ארגוני הנכים דווקא.

שירה יהלומי: ולכן זה משהו שצריך לקבוע בו מדיניות.

שירה יהלומי: אבל זה גם לא הנושא שלשמו התכנסנו.

בועז טופורובסקי: אני יודע.

בועז טופורובסקי: אבל העלה כאן אבי את הנושא.

אבי סלומה: למה אדם בריא שחונה במקום שלי מקבל 1,000 שקל קנס, ואדם נכה מקבל 50 שקל?

בועז טופורובסקי: אבי, אני רוצה לעזור לך.

בועז טופורובסקי: התקנה הזאת אמורה לפתור את זה.

בועז טופורובסקי: ואני אומר לך ואני מבקש ממך, אם אתה רואה שבשבועות הקרובים לא משתנה המצב אצלך, תדבר איתי ישירות ואני אעזור לך.

שירלי פינטו קדוש: (אומרת דברים בשפת הסימנים, להלן תרגומם: מתי התקנה נכנסת לתוקף?

שירלי פינטו קדוש: )

אבי סלומה: היושב-ראש, אני אומר: מדוע כשאדם בריא, ללא תו נכה, חונה במקום שלי מקבל קנס 1,000 שקל.

אבי סלומה: במקרה של אכיפה.

אבי סלומה: מדוע נכה - -

בועז טופורובסקי: זה לא בסדר, ולכן עכשיו אנחנו מתקנים את זה.

אבי סלומה: - - - עבירה.

בועז טופורובסקי: מתקנים ואם זה לא יתוקן ולא תראה שינוי, תדבר איתי.

בועז טופורובסקי: מתי התו אמור להיכנס?

אביגל כספי: מכיוון שאין סעיף של כניסה לתוקף, זאת אומרת שהתקנות נכנסות לתוקף באופן מידי עם פרסומן.

בועז טופורובסקי: מעולה.

בועז טופורובסקי: עינב ניסים ברנס, בבקשה.

שירלי פינטו קדוש: (אומרת דברים בשפת הסימנים, להלן תרגומם: ומתי הם יפורסמו?)

אביגל כספי: תלוי במחלקת חקיקת משנה במשרד המשפטים.

אביגל כספי: בדרך כלל זה עניין של ימים.

אביגל כספי: אבל זה לא - - -

בועז טופורובסקי: עניין של ימים.

בועז טופורובסקי: בבקשה, עינב.

עינב ניסים ברנס: שלום, אני עינב ברנס, מפקח ארצי על נגישות בניינים בנציבות לשוויון במשרד המשפטים, אנחנו מברכים על התיקון הזה.

עינב ניסים ברנס: אנחנו מכירים את הבעיה מתלונות.

עינב ניסים ברנס: יש לנו מוקד שמקבל 5,000 פניות בשנה ואנחנו מכירים את הבעיות האלה.

עינב ניסים ברנס: גם בנושא של הפרדת התמרורים הייתה לנו פנייה והיינו בקשר עם משרד התחבורה, ואנחנו ממליצים על תמרור שונה למקום חנייה לרכב גבוה ומקום חנייה לרכב רגיל.

עינב ניסים ברנס: הכמויות שלהם נפרדות בתקנות התכנון והבנייה, ההוראות כשמישהו עושה חניות נכים זה לעשות חניות אחרות ונפרדות מבחינת הגודל בדרישות.

עינב ניסים ברנס: אנחנו חושבים שזה גם צריך להיות מטופל באכיפה של ההפרדה.

עינב ניסים ברנס: כיום הרכב הרגיל מנצל את החנייה של הרכב הגבוה, ולא כך אמור להיות, הרכב הגבוה זה צרכים אחרים.

עינב ניסים ברנס: עוד בעיה שיש ולא ראיתי שהיא מטופלת בו, כשאתה בונה חניות נכים, ואתה עושה אותם כרצף של חניות, אתה עושה מעבר בין החניה לחניה.

עינב ניסים ברנס: ומה שקורה הוא שבחניות של רכב גבוה, זה 2.5 מטר.

עינב ניסים ברנס: אנשים עם רכב נכה נכנסים בתוך המעבר, כי הם יכולים לחנות, וחוסמים בעצם את המעבר שאמור לשרת את היורדים מהרכב ולעלות אל המדרכה.

אבי סלומה: לפחות שני מטר.

עינב ניסים ברנס: זה אמור להיות ברכב גבוה 2.5 מטר.

עינב ניסים ברנס: ממש רכב נכנס שם, שלא לדבר עכשיו על הבימבות שאנשים מסתובבים איתם וחונות וחוסמות הכול.

עינב ניסים ברנס: אז אם אתם מטפלים ואוכפים – אז גם את הנושא הזה, גם את ההפרדה בין סוגי רכבים וגם את החנייה במעבר שהוא מוקצה במיוחד ומסומן למעבר.

בועז טופורובסקי: עינב, תודה רבה.

בועז טופורובסקי: אנחנו ממש קצרים בזמן.

בועז טופורובסקי: ישראל אבן להב, בקצרה.

ישראל אבן זהב: שלום, מה שעינב מתכוון – אני העליתי את זה בפניו.

ישראל אבן זהב: אני חושב שהמעבר המשותף הזה חשוב ושירשמו פה למי שחונה, אפילו רכב נכה, דוח בדיוק כמו שהוא חנה בחניית נכים ללא רשות.

ישראל אבן זהב: דבר שני, כמתנדב במשך כ-45 שנה במשמר האזרחי, כולל בסיור, אני יודע שניתנה הוראה במשטרה לא לאכוף בחניות נכים, אלא אם נכה מתלונן, ואז הם שולחים את השיטור העירוני שלהם יש רק סמכויות חלקיות, לא בדיוק כמו של שוטר.

ישראל אבן זהב: לכן אני חושב שמשטרת ישראל פה פשוט מטעה את הוועדה.

ישראל אבן זהב: פשוט יש הנחיות מאגף התנועה, יש לי את השמות, יש לי את הכול.

ישראל אבן זהב: היום אני כבר לא מתנדב אז אני יכול לדבר חופשי.

ישראל אבן זהב: זה לא תקין מצד משטרת ישראל כל מה שנעשה.

ישראל אבן זהב: גם כיום כאשר מזמינים אותם, למעשה אין אכיפה.

ישראל אבן זהב: אין שום אכיפה.

בועז טופורובסקי: ישראל, תודה רבה.

בועז טופורובסקי: המשטרה, תגידו: זה נכון או לא נכון?

סימונה זילבר: אנחנו לא מכירים הנחייה כזאת של לא לאכוף חניות נכים ולהשאיר את זה לפיקוח העירוני.

סימונה זילבר: יש סמכויות לאכיפה, למשטרה בערים.

סימונה זילבר: ככלל, אגף התנועה לא נמצא בערים, אבל המשטרה בערים בהחלט אוכפת, יש נתוני אכיפה יפים.

סימונה זילבר: אין לי את הנתונים בפני, אבל אפשר להעביר.

בועז טופורובסקי: בסדר גמור.

בועז טופורובסקי: חברת הכנסת פינטו, רצית להגיד משהו?

שירלי פינטו קדוש: (אומרת דברים בשפת הסימנים, להלן תרגומם: רציתי להתייחס בהמשך למה שאמרו פה על נושא חניות הנכים שתופסים את המקום שאמור להיות לנכה עם מעלון וצריך לעשות את ההפרדה בין התווים, בין סוגי תווי החניה.

שירלי פינטו קדוש: זה נושא שעלה אצלי בוועדת המשנה לנגישות עירונית, עשינו דיון בנושא הזה של חניות הנכים.

שירלי פינטו קדוש: בעבר הייתה הפרדה בין התווים, לצערי זה בוטל.

שירלי פינטו קדוש: העליתי מול משרד התחבורה לפעול ולנסות לבדוק את האפשרות כן לעשות את ההפרדה בתווים ובחניות עצמן כדי להבטיח שלכל אחד תהיה את החניה הנוחה).

בועז טופורובסקי: אדוני ממולי, אליהו בן מויאל.

אליהו בן מויאל: אני אליהו בן מויאל, סמנכ"ל עמותת מיוחדים וחבר פורום הנכים.

אליהו בן מויאל: אני עומד מול חברת הכנסת ונצמד למפקח, בנושא של החניות, אני למשל, אני אבא לשלושה נכים: שתי ילדים מרותקים לכיסאות גלגלים, תודה רבה לה'.

אליהו בן מויאל: אני צריך לעמוד עם הרכב שלי ויש בעיה עם החניות מבחינת הרשויות המקומיות שנותנים לך חניה, זה סימון שהוא לא מספיק לרכב גדול כמו שלי, שהמעלית צריכה לרדת.

אליהו בן מויאל: אחר כך אם אני עומד, הרכב של הילד, עומד בצד השני, גם החלק הוא קטן ואין שום מעבר בין שני הרכבים האלה.

אליהו בן מויאל: ואז באים רכבים שעומדים מכל מיני מקומות, במיוחד אצלי שאני גר ליד בית ספר, אז בוא תראה איזה קטסטרופה שאני צריך להרים 30 טלפונים לעירייה ולפקחים והם עונים: אין, לא באו, לא ככה.

בועז טופורובסקי: אנחנו כאן - - -

אליהו בן מויאל: יש פה הצעה, והיא צריכה להיות הצעה משותפת, בעניין הזה של התמרורים, לשנות את נושא התמרורים, ובין קטועי הרגליים לבין המוגבלים - - - משלוש.

בועז טופורובסקי: אין בעיות.

בועז טופורובסקי: אנחנו לא יכולים לשנות כאן את התקנה, אבל אנחנו כאן באים לפתור בעיות.

בועז טופורובסקי: חברת הכנסת פינטו, האם מעניין אותך לעזור לאדון?

שירלי פינטו קדוש: (אומרת דברים בשפת הסימנים, להלן תרגומם: בטח, כמובן, כמו שאמרתי, וועדת המשנה שלי מגויסת לנושא).

בועז טופורובסקי: ועכשיו אחר כך – אנחנו כבר נסיים, תדברו וננסה לעזור בזה, בסדר?

אליהו בן מויאל: כן.

בועז טופורובסקי: מעולה.

בועז טופורובסקי: אנחנו יכולים להגיע להצבעה?

בועז טופורובסקי: צריך הקראה או שכבר הקראנו מבחינתכם?

אביגל כספי: בעצם עורכת הדין יהלומי הקריאה את הנוסח.

אביגל כספי: אז מצביעים על הנוסח שהקריאה.

בועז טופורובסקי: אין בעיות.

בועז טופורובסקי: חבר הכנסת פינטו, לדעתי אין לך הצבעה כאן.

שירלי פינטו קדוש: (אומרת דברים בשפת הסימנים, להלן תרגומם: אין לי, אין לי זכות הצבעה, אבל אני פה להשתתף בחגיגה).

בועז טופורובסקי: אין בעיות, אז אעשה משהו שעשיתי גם אתמול – מי בעד?

בועז טופורובסקי: מי נגד?

בועז טופורובסקי: אושר.

בועז טופורובסקי: פה אחד.

בועז טופורובסקי: התקנות עברו.

בועז טופורובסקי: תודה רבה, בהצלחה.